9. novembris

9. novembris ir gada 313. diena pēc Gregora kalendāra (314. garajā gadā). Līdz gada beigām ir atlikušas 52 dienas.

Vārda dienas 
Teodors

Notikumi 
 1918. gads — Novembra revolūcija: Vācijas ķeizars Vilhelms II atteicās no troņa un devās trimdā uz Nīderlandi; Vācija pasludināta par republiku.
 1937. gads — Japānas spēki ieņēma Šanhaju Ķīnā.
 1938. gads — Kristāla nakts: sākās pirmie pret ebrejiem vērstie masveida grautiņi.
 1953. gads — Kambodža ieguva neatkarību no Francijas.
 1989. gads — Berlīnes mūra krišana: Austrumvācija atvēra kontrolpunktus cilvēku brīvai ceļošanai uz Rietumberlīni.
 1994. gads — Darmštatē pirmoreiz sintezēts ķīmiskais elements darmštatijs.
 2005. gads — palaista ESA Veneras zonde Venus Express.
 2020. gads:
 pēc Azerbaidžānas spēku Šušas ieņemšanas Armēnija, Azerbaidžāna un Krievija parakstīja vienošanos par uguns pārtraukšanu Kalnu Karabahā, paredzot Krievijas miera uzturēšanas spēku izvietošanu un Azerbaidžānas kontrolē atdodot teritorijas, kas līdz 1990. gadu sākuma bija azerbaidžāņu apdzīvotas;
 Peru parlaments izteica impīčmentu prezidentam Martinam Viskarram, par prezidenta pienākumu izpildītāju tika iecelts parlamenta priekšsēdētājs Manuels Merino.

Dzimuši 
 1522. gads — Mārtiņš Kemnics (Martin Chemnitz), vācu teologs (miris 1586. gadā)
 1683. gads — Džordžs II (George II), Lielbritānijas karalis (miris 1760. gadā)
 1818. gads (j.s., pēc v.s. ) — Ivans Turgeņevs (Иван Тургенев), krievu rakstnieks (miris 1883. gadā)
 1841. gads — Eduards VII (Edward VII), Lielbritānijas un Īrijas karalis (miris 1910. gadā)
 1866. gads — Sirils Verbrigs (Cyrille Verbrugge), beļģu paukotājs (miris 1929. gadā)
 1877. gads — Muhameds Ikbāls (محمد اقبال), Britu Indijas musulmaņu dzejnieks, filozofs un politiķis (miris 1938. gadā)
 1878. gads — Volters Dramhellers (Walter Drumheller), ASV vieglatlēts (miris 1958. gadā)
 1885. gads:
 Veļimirs Hļebņikovs (Велимир Хлебников), krievu dzejnieks (miris 1922. gadā)
 Hermanis Veils (Hermann Weyl), šveiciešu matemātiķis (miris 1955. gadā)
 1907. gads — Horsts Vesels (Horst Wessel), vācu nacistu ideologs, komponists (miris 1930. gadā)
 1914. gads — Hedija Lamarra (Hedy Lamarr), austriešu/ASV kinoaktrise (mirusi 2000. gadā)
 1934. gads — Karls Seigans (Carl Sagan), ASV astronoms (miris 1996. gadā)
 1936. gads — Mihails Tāls (Михаил Таль), PSRS šahists (miris 1992. gadā)
 1937. gads — Miks Zvirbulis, latviešu kinooperators
 1954. gads — Edvīns Zariņš, latviešu dziedātājs un ģitārists (miris 2022. gadā)
 1974. gads — Alesandro Del Pjēro (Alessandro Del Piero), itāliešu futbolists.
 1977. gads — Ludmila Blonska (Людмила Блонская), ukraiņu vieglatlēte
 1984. gads — Roldans Rodrigess (Roldán Rodríguez), spāņu autosportists

Miruši 
 1312. gads — Oto III (Otto III.), Lejasbavārijas hercogs, Ungārijas karalis (dzimis 1261. gadā)
 1794. gads — Grigorijs Skovoroda (Григорій Сковорода), ukraiņu filozofs (dzimis 1722. gadā)
 1801. gads — Kārlis Štāmics (Carl Stamitz), vācu komponists (dzimis 1745. gadā)
 1918. gads — Gijoms Apolinērs (Guillaume Apollinaire), franču rakstnieks (dzimis 1880. gadā)
 1932. gads:
 Bezils de Garmendija (Basil de Garmendia), ASV tenisists, olimpiskās sudraba medaļas ieguvējs (dzimis 1860. gadā)
 Rūdolfs Bauers (Rudolf Bauer), ungāru vieglatlēts (dzimis 1879. gadā)
 1937. gads — Ramzejs Makdonalds (Ramsay MacDonald), britu politiķis (dzimis 1866. gadā)
 1940. gads — Nevils Čemberlens (Arthur Neville Chamberlain), britu politiķis (dzimis 1869. gadā)
 1952. gads — Haims Veicmans (חיים עזריאל ויצמן‎, Chaim Azriel Weizmann), Izraēlas prezidents (dzimis 1874. gadā)
 1955. gads — Andrē Rišmans (André Rischmann), franču regbists (dzimis 1882. gadā)
 1963. gads — Kārlis Zemdega (Kārlis Baumanis), latviešu tēlnieks (dzimis 1894. gadā)
 1970. gads — Šarls de Golls (Charles de Gaulle), Francijas prezidents (dzimis 1890. gadā)
 1993. gads — Anatols Dinbergs, Latvijas diplomāts (dzimis 1911. gadā)
 1997. gads — Kārlis Gustavs Hempels (Carl Gustav Hempel), vācu/ASV filozofs (dzimis 1905. gadā)
 2003. gads — Arts Kernijs (Art Carney), ASV aktieris (dzimis 1918. gadā)

Svētku un piemiņas dienas 
 Izgudrotāju diena (Eiropa)
 Neatkarības diena (Kambodža)

Novembris